CELEX: 32013R0467
Language: sk
Date: 2013-05-16 00:00:00
Title: Vykonávacie nariadenie Komisie (EÚ) č. 467/2013 zo 16. mája 2013 , ktorým sa mení nariadenie (ES) č. 206/2009 o dovoze osobných zásielok výrobkov živočíšneho pôvodu do Spoločenstva, pokiaľ ide o informácie, ktoré sa majú poskytovať na plagátoch cestujúcim a širokej verejnosti  Text s významom pre EHP

22.5.2013   
            
            
               SK
            
            
               Úradný vestník Európskej únie
            
            
               L 135/5
            
         VYKONÁVACIE NARIADENIE KOMISIE (EÚ) č. 467/2013
   zo 16. mája 2013,
   ktorým sa mení nariadenie (ES) č. 206/2009 o dovoze osobných zásielok výrobkov živočíšneho pôvodu do Spoločenstva, pokiaľ ide o informácie, ktoré sa majú poskytovať na plagátoch cestujúcim a širokej verejnosti
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä jej článok 8 ods. 5 tretiu zarážku,
   keďže:
   
               (1)
            
            
               V nariadení Komisie (ES) č. 206/2009 (2) sa stanovujú pravidlá týkajúce sa dovozu osobných zásielok výrobkov živočíšneho pôvodu do Spoločenstva, ktoré nie sú obchodnej povahy a tvoria súčasť osobnej batožiny cestujúcich, alebo sa doručujú súkromným osobám v malom množstve, a to aj na základe objednávok na diaľku (napríklad poštou, telefónom alebo cez internet).
            
         
               (2)
            
            
               V článku 3 nariadenia (ES) č. 206/2009 sa od členských štátov vyžaduje zabezpečiť, aby cestujúci prichádzajúci z tretích krajín boli na všetkých miestach vstupu na územie Únie upozornení na veterinárne podmienky vzťahujúce sa na dovoz osobných zásielok do Únie. Informácie, ktoré sa majú cestujúcim poskytnúť, musia zahŕňať aspoň informácie uvedené na jednom z plagátov uvedených v prílohe III k danému nariadeniu. Plagáty obsahujú informácie o výnimkách v prípade určitých tretích krajín z dôvodu ich zemepisnej blízkosti a obmedzeného rizika pre zdravie zvierat.
            
         
               (3)
            
            
               Chorvátsko je jednou z týchto krajín. Za predpokladu nadobudnutia platnosti Zmluvy o pristúpení Chorvátska a odo dňa nadobudnutia jej platnosti je potrebné vypustiť položku pre túto krajinu z týchto plagátov.
            
         
               (4)
            
            
               Takisto je vhodné mierne pozmeniť formuláciu a grafickú úpravu oznámenia na plagátoch, aby bolo pre cestujúcich a širokú verejnosť zrozumiteľnejšie.
            
         
               (5)
            
            
               Príloha III k nariadeniu (ES) č. 206/2009 by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha III k nariadeniu (ES) č. 206/2009 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť za predpokladu nadobudnutia platnosti Zmluvy o pristúpení Chorvátska a v deň nadobudnutia jej platnosti.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. mája 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 18, 23.1.2003, s. 11.
   
      (2)  Ú. v. EÚ L 77, 24.3.2009, s. 1.
   
      PRÍLOHA
      
         
            „PRÍLOHA III
            (Tieto oznámenia možno nájsť na adrese: http://ec.europa.eu/food/fs/ah_pcad/ah_pcad_importposters_en.html)
            
               “